See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos!
#000002
Lõhe confit ja kinoasalat suhkruherneste, rukola ja idudega
#000003
Lõika lõhelt fileelt rasvane kõhuäär. Tõmba pintsettidega fileest luud välja. Sega omavahel sool (pea kõigis retseptides on 2 sl soola, aga minu jaoks oli see veidi liiga soolane. Mul on keskmisest nats suuremad supilusikad ka, ehk sellest erinevus), suhkur ja pipar, puista kalale. Tõsta kala kaanega karpi või mässi toidukilesse ja lase 1-2 tundi külmkapis maitsestuda.
Pühi kalalt lahtine soolasegu. Tõsta kala võimalikult parajasse ahjuvormi. Viiluta sidrun ja lao viilud kalale. Vala kalale õli. Kala peab olema õliga täiesti kaetud just sinnamaani, kus algab sidrunikiht. Mida parajama suurusega vorm, seda vähem õli kulub.
Küpseta 75-kraadises ahjus 40 minutit. Kui on võimalik, mõõda kala sisetemperatuuri – see peaks olema 38 kraadi. Nagu üks pisike palavik:) Tõsta kala õlist ja lõika tükkideks. Kui kohe pole plaanis süüa, tõsta õlist võetud filee tervena külmkappi ja lõika tükkideks enne serveerimist.
#000005
Originaalretseptis oli kala juures läätsesalat, ma tegin salati kinoast. See on nii hea, et võib süüa ka täitsa niisama, ilma igasuguse lisandita. Salatit saabki selle retsepti järgi võrreldes kala kogusega rohkem, aga nii hea on ju järgmisel päeval lõunaks võtta külmkapist taldrikutäis tervist.
#000006
Kinoasalat suhkruherneste, rukola ja idudega
#000007
3 dl keedetud jahtunud kinoad
väiksem peotäis idusid (mul olid seekord kapis Rimist pärit rediseidud, müüakse nimetusega China Rose Sprouts, mis sobisid oma tugevalt mõrkja redisemekiga siia salatisse ja mahedamaitselise lõhe juurde suurepäraselt)
0,5 tl soola, noaotsaga pipart, samapalju suhkrut
#000008
Kui keedad kinoad vaid selle koguse saamiseks, siis võta 1,5 dl toorest kinoad, pese voolava vee all tihedal sõelal enne läbi ja kuumuta 3 dl veega keema Keeda madalal kuumusel 10 minutit, selle ajaga peaks vesi olema seemnetesse imendunud ja seemned ise muutunud läbipaistvamaks. Vajadusel nõruta, seejärel jahuta.
Suhkruhernest ettevalmistamiseks lase vesi potis keema, lisa suhkruherne kaunad ja keeda kaks minutit. Nõruta ja tõsta kohe jääkülma vette, et värv säiliks ja nad kiiresti jahtuksid. Lõika jahtunud hernekaunad diagonaalis umbes sentimeetristeks tükkideks.
Sibul lõika pooleks, poolikud viiluta õhukesteks seibideks. Tõsta kaussi kinoa, suhkruherned, punane sibul, rukola ja idud.
Kastmeks vispelda kõik ained ühtlaselt kreemjaks. Nirista kaste salatile ja sega läbi. Puista serveerimisel peale mõned idud.
#000009
Kairit, tegin ise ka just nädalapäevad tagasi suuremale seltskonnale (õli kulus 5l) – no ikka endiselt hea. On laineid, milles ikka ja jälle supelda 🙂
#000015
See siin on toidublogi, mida kirjutab Mari-Liis Ilover. Kõik tekstid ja fotod keerlevad ümber toidu. Selle kasvatamise, hankimise, valmistamise ja nautimise. Rõhk on ehedal, puhtal ja maitsval kodutoidul, PÄRIS toidul. Sekka muljeid söögikohtadest. Kui tunned, et oled sattunud õigesse kohta - siis tere tulemast, nautigem koos! Loe lähemalt →
Mari-Liis Ilover, Pähkipõhjal mustikatarretise kookNõutu kokkaja, Pähkipõhjal mustikatarretise kookMari-Liis Ilover, PeediorsotoKärt, PeediorsotoMari-Liis Ilover, Mahlased ja vürtsikad kõrvitsamuffinid
#000020